**Ansøgning om tilsagn om pristillæg til elektricitet fremstillet på forsøgsvindmøller på land inden for de to nationale testcentre (Østerild eller Høvsøre)**

*§ 35 c i lov om fremme af vedvarende energi, jf. lovbekendtgørelse nr. 125 af 7. februar 2020, som ændret ved lov nr. 499 af 1. maj 2019, og bekendtgørelse nr. 1908 af 9. december 2020 om pristillæg til elektricitet fremstillet på forsøgsvindmøller på land inden for de to nationale testcentre*

**BLANKETTEN KAN UDFYLDES PÅ SKÆRMEN**

*Vi anbefaler ikke, at privatpersoner ansøger via e-mail, idet vores e-mailsystem ikke er krypteret.*

**BLANKETTEN INDSENDES PR. E-MAIL TIL** [**FO@ENS.DK**](mailto:FO@ENS.DK)**, PR. POST ELLER e-Boks**

*Vejledning til at sende post via e-Boks findes nederst i dette dokument. Ved angivelse af CPR på blanketten opfordres til at anvende e-Boks eller almindelig post.*

Vejledning til udfyldelse findes på side 5 - 6. Har du yderligere spørgsmål til udfyldelse, er du velkommen til at ringe til vores support på 70 20 13 53 eller læse mere på vores hjemmeside [www.ens.dk](http://www.ens.dk). Vejledning om Energistyrelsens behandling af personoplysninger findes i bilag 1.

**1. Information om ansøger**

|  |  |
| --- | --- |
|  | Ansøgers navn: |
|  | Ansøgers CPR-nr. eller CVR-nr.: |
|  | Ansøgers bopælsadresse: |
|  | Telefonnummer og/eller e-mailadresse på kontaktperson: |

Ansøgers størrelse i den henhold til definitionen, som fremgår af bilag 1 i Europa-Kommissionens forordning nr. 651/2014 af 17. juni 2014 om visse kategoriers forenelighed med det indre marked i henhold til traktatens artikel 107 og 108, EU-Tidende 2014, L 187, side 1. Sæt ét kryds:

Ansøger er en lille eller mellemstor virksomhed (SMV)

Ansøger er en stor virksomhed

**2. Beskrivelse af projektet**

|  |  |
| --- | --- |
|  | Vindmøllens/vindmøllernes forventede installerede effekt (MW) i forsøgsperioden: |
|  | Projektets forventede beliggenhed angivet ved GPS-koordinater: |
|  | Beskrivelse af projektet, der søges støtte til: |
|  | Forventet startdato for påbegyndelse af projektet: |
|  | Forventet dato for nettilslutning af vindmøllen eller vindmøllerne: |
| Forventet slutdato for projektet: |

**2 a. Omkostninger nødvendige for projektets gennemførelse (og de støtteberettigede omkostninger):**

|  |  |
| --- | --- |
|  | Forventede købspris eller produktionsomkostninger af vindmøllen/vindmøllerne (inkl. moms): DKK |
|  | Forventede installationsomkostninger (inkl. moms): DKK |
|  | Forventede driftsomkostninger (inkl. moms): DKK |
|  | Evt. andre omkostninger: DKK |

**2 b. Dokumentation for etablering på et af de to nationale testcentre**

Der skal vedlægges dokumentation for, at ansøger har adgang eller vil få adgang til at etablere vindmøllen eller vindmøllerne på et af de to nationale testcentre for store vindmøller ved Høvsøre og Østerild.

**3. Erklæringer**

Ansøger bekræfter, at projektet ikke er påbegyndt.

Ansøger bekræfter, ​at der ikke tilsluttes mere end 5 vindmøller i samme tilslutningspunkt til elnettet. Tilslutningspunkt skal forstås i overensstemmelse med punkt 186 i Europa-Kommissionens FAQ til den generelle gruppefritagelsesforordning, som kan findes [her](http://ec.europa.eu/competition/state_aid/legislation/practical_guide_gber_en.pdf).

Ansøger bekræfter at ansøger ikke har modtaget eller vil modtage anden offentlig støtte til det ansøgte vindmølleprojekt.

Ansøger bekræfter, at vindmøllen eller vindmøllerne vil være fabriksnye eller nyerhvervede og højst fem år gamle og ombyggede til forsøg og demonstration.

**4. Tro- og loveerklæring**

Ansøgningen skal underskrives af en tegningsberettiget for virksomheden, der hermed på tro og love bekræfter:

* At ansøger har efterkommet et hvert krav om tilbagebetaling af støtte, som Europa-Kommissionen som ved en tidligere afgørelse har fundet ulovlig og uforenelig med det indre marked. Ansøger er forpligtet til at underrette Energistyrelsen om ændringer i et hvert krav om tilbagebetaling, der afgives tro- og loveerklæring om indtil tildeling af tilsagn, dvs. ændring i de forhold/oplysninger Energistyrelsen har lagt til grund ved afgørelsen om tilsagn. Underretningen skal ske straks det pågældende forhold er indtruffet, eller fra det tidspunkt, hvor det er kendt, at forholdene er indtruffet, eller at forholdet vil indtræffe.
* At ansøger ikke er kriseramt, medmindre ansøger er blevet kriseramt i perioden fra den 1. januar 2020 og til og med den 30. juni 2021. En virksomhed er kriseramt, når den opfylder mindst én af de omstændigheder, som er defineret i art. 2, nr. 18, i Europa-Kommissionens forordning nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108, EU-Tidende 2014, L 187, side 1.

**5. Dokumentation, tegningsberettigelse - for juridiske personer**

Ansøgningen skal være vedlagt dokumentation for tegningsberettigelsen.

Hvis ansøgningen er udfyldt og underskrevet af en anden end den/de tegningsberettigede, skal ansøgningen være vedlagt dokumentation for ejerforholdet, tegningsberettigelsen og en fuldmagt

**6. Underskrift**

Ved min/vores underskrift/underskrifter indestår jeg/vi for rigtigheden af de angivne oplysninger i ansøgningen og de vedhæftede dokumenter.

|  |  |  |
| --- | --- | --- |
|  | Dato: | Navn/navne: (blokbogstaver) |
|  | Underskrift/underskrifter: | |

**OBS:** Ved anvendelse af fuldmagtshaver, skal der vedlægges fuldmagt herfor.

**Vejledning til udfyldelse af ansøgningsskemaet**

**Sådan udfyldes blanketten**

Dette skema skal anvendes ved ansøgning om tilsagn om pristillæg til forsøgsvindmøller inden for de nationale testcentre (Østerild eller Høvsøre). Støtteordningen fremgår af § 35 c i lov om fremme af vedvarende energi (VE-loven), jf. lovbekendtgørelse 125 af 7. februar 2020, som ændret ved lov nr. 499 af 1. maj 2019, og bekendtgørelse nr. 1908 af 9. december 2020. Støtteordningen udgør statsstøtte i form af et pristillæg på 1,97 øre pr. kWh i 3 år, som indberettes til Europa-Kommissionen i medfør af Europa-Kommissionens forordning nr. 651/2014 af 17. juni 2014 (EU-Tidende 2014, L 187, side 1) ved SA.60273. Den generelle gruppefritagelsesforordning, loven og bekendtgørelsen er normerende for indholdet i dette ansøgningsskema.

Nedenfor findes en kort vejledning til udfyldelse af visse felter i ansøgningsskemaet. Hvis udfyldelse af ansøgningen giver anledning til spørgsmål, kan der rettes henvendelse til Energistyrelsen. Kontaktoplysninger fremgår sidst i dette afsnit.

Ansøgningsskemaet bedes udfyldt elektronisk. Hvis ansøgningsskemaet printes og udfyldes i hånden, så skal ansøgningsskemaet udfyldes med blokbogstaver.

**Ansøger**

I ansøgningen angives navn/navne på ejeren eller ejerne af vindmøllen/vindmøllerne i projektet. Der kan indgives én ansøgning pr. projekt. Et eventuelt tilsagn kan ikke opdeles i flere tilsagn.

**Ansøgers størrelse**

Det skal angives, om ansøger/ansøgerne er en lille eller mellemstor virksomhed (SMV) eller en stor virksomhed. Ansøger skal i den forbindelse anvende den definition, der fremgår af bilag 1 til Europa-Kommissionens forordning nr. 651/2014 af 17. juni 2014 om visse kategoriers forenelighed med det indre marked i henhold til traktatens artikel 107 og 108, som kan findes [her.](http://eur-lex.europa.eu/legal-content/DA/TXT/PDF/?uri=CELEX:32014R0651&from=EN)

Europa-Kommissionen har udgivet en vejledning til definitionen af virksomhedsstørrelser, som kan findes [her](http://publications.europa.eu/resource/cellar/79c0ce87-f4dc-11e6-8a35-01aa75ed71a1.0001.01/DOC_1). Vejledningen er en praktisk guide til at udrede, om en virksomhed er en SMV eller en stor virksomhed. En virksomheds størrelse defineres ud fra antal ansatte og enten årlig omsætning eller årlig samlet balance. Opgørelsen af disse data afhænger af virksomhedens relationer til andre virksomheder, herunder kapital- og stemmerettigheder og mulighed for at udøve bestemmende indflydelse. Hvis ansøger besidder kapital- eller stemmerettigheder, eller har mulighed for at udøve bestemmende indflydelse i en anden virksomhed, eller hvis en anden virksomhed besidder kapital- eller stemmerettigheder, eller har mulighed for at udøve bestemmende indflydelse, i den støttesøgende virksomhed, så skal den anden virksomheds antal ansatte, årlig omsætning og årlig samlet balance helt eller delvist indgå i det datagrundlag, som er bestemmende for, om ansøger er en SMV eller en stor virksomhed. Der skal sættes ét kryds.

**Projektbeskrivelse**

Ansøger skal beskrive, hvor mange vindmøller der skal indgå i projektet, hvilket formål der er med de tests, som der søges om støtte til at udføre. Herunder skal det anføres hvilke resultater, der forventes at blive opnået og hvordan resultaterne kan indgå i den fortsatte udvikling af nye vindmølletyper m.v.

Ansøger skal beskrive om vindmøllen eller vindmøllerne er fabriksnye eller nyerhvervede og højst fem år gamle og ombyggede til forsøg og demonstration.

Fabriksnye vindmøller der indeholder genanvendte komponenter, vil som udgangspunkt anses for at være en ombygning af en vindmølle, og skal derfor opfylde støtteordningens krav for at være nyerhvervet og højst fem år gammel og ombygget til forsøg og demonstration.

Anvendelse af hele vindmøller, der tidligere har produceret elektricitet, uden at de bliver ombygget, vil ikke være omfattet af støtteordningen.

Ansøgers beskrivelse af projektet vil således indgå i den konkrete vurdering, som Energistyrelsen foretager, hvor støtteintensiteten også kan blive vurderet på baggrund af de afgivne oplysninger om forventede projektomkostninger, f.eks. hvis der anvendes komponenter der tidligere har modtaget støtte.

**Forventet startdato for påbegyndelse af projektet**

Forventet starttidspunkt er det tidspunkt, hvor du forventer at arbejdet på projektet påbegyndes eller det tidspunkt hvor du forventer at have det første bindende tilsagn om køb af udstyr eller indgåelse af andre forpligtelser, som gør at investeringen er endelig foretaget. Køb af grund eller andet forberedende arbejde som f.eks. indhentning af tilladelser fra kommunen anses ikke for at være en påbegyndelse af projektet. Projektets påbegyndelse er defineret i VE-lovens § 5, stk. 1, nr. 6.

Startdato skal udfyldes med dag, måned og år.

**Forventet slutdato for projektet**

Ansøger skal angive tidspunktet for, hvornår projektet forventes afsluttet, såfremt ansøgningen imødekommes. Ved projektets afslutning forstås det tidspunkt hvor forsøgsvindmøllerne tages ned. Tidspunktet kan angives som en beskrivelse i ord eller med angivelse af dag, måned og år.

**Projektomkostninger**

For så vidt angår den første rubrik, hvor der skal anføres forventede evt. købspris for vindmøllen, gælder det, at der i det omfang vindmøllene ikke er genstand for salg mellem en producent og en udvikler/opstiller, vil der ikke kunne angives en forventet købspris. Det vil derfor være tilstrækkeligt at angive forventede produktionsomkostninger til fremstillingen af de nye komponenter.

For nyerhvervede vindmøller, der højst er fem år gamle, kan der anvendes komponenter, der tidligere har modtaget støtte, såfremt komponenters værdi ikke medregnes i projektets omkostninger.

**Erklæringer**

Der skal kun sættes et kryds pr. erklæring.

**Underskrift**

Det er den/de tegningsberettigede for virksomheden, der skal underskrive ansøgningen. Ansøgningen skal være vedlagt dokumentation for tegningsberettigelsen. Ansøgningen kan udfyldes og underskrives af en anden, hvis ansøgningen er vedlagt en fuldmagt og dokumentation for ejerforholdet og tegningsberettigelsen.

Ansøgningen er udfyldt med felt til dato, navn og underskrift. Hvis to eller flere personer skal underskrive, så skal hver af de tegningsberettigede udfylde dato, navn og underskrift.

Hvis ansøger er en privatperson, og ansøgningen underskrives af en anden end denne skal ansøgningen vedlægges en fuldmagt.

**Indsendelse af ansøgning**

Ansøgningen indsendes pr. e-mail til [FO@ENS.DK](mailto:FO@ENS.DK) eller med e-Boks. Ansøgningen kan også indsendes med almindelig post til Energistyrelsen, Afregning og Support af VE, Niels Bohrs Vej 8D, 6700 Esbjerg. Spørgsmål til udfyldelse af ansøgningen kan rettes til samme e-mailadresse eller telefonisk til 70 20 13 53.

Energistyrelsen anbefaler ikke, at privatpersoner ansøger via e-mail, idet e-mailsystemet ikke er krypteret. Indsend i stedet blanketten via e-Boks eller pr. post.

Virksomheder kan indsende ansøgningen pr. e-mail til [FO@ENS.DK](mailto:FO@ENS.DK), pr. post eller via e-Boks.

**Vejledning til at sende post til Energistyrelsen via e-Boks**

|  |  |  |
| --- | --- | --- |
|  | 1. Gå til www.e-boks.dk.  2. Log på som privat.  3. Log ind med NemID.  4. Vælg ”Skriv ny post” (øverst til højre), når du er logget på.  5. Tryk på ”Vælg modtager.” | 6. Skriv ”Energistyrelsen” og tryk på søgeknappen.  7. Tryk på ”Solceller, vindmøller og øvrige VE anlæg” i boksen/vinduet.  8. Dernæst kan du udfylde emne, vedhæfte en fil (via clips-ikonet) og skrive en besked.  9. Tryk på ”Send”. |

**Bilag 1**

**Oplysninger om vores behandling af dine personoplysninger mv.**

**Energistyrelsen er dataansvarlig**

Energistyrelsen er dataansvarlig for behandlingen af de personoplysninger, som vi har modtaget om dig. Du finder vores kontaktoplysninger nedenfor:

Energistyrelsen

Carsten Niebuhrs Gade 43

1577 København V

CVR-nr.: 59 77 87 14

Telefon: 33 92 67 00

E-mail: ens@ens.dk

Hvis du har spørgsmål til vores behandling af dine personoplysninger, er du altid velkommen til at kontakte os.

**Energistyrelsens databeskyttelsesrådgiver**

Hvis du har spørgsmål til vores behandling af dine personoplysninger, er du også altid velkommen til at kontakte vores databeskyttelsesrådgiver.

Du kan kontakte vores databeskyttelsesrådgiver på følgende måder:

Telefon: 72 54 57 41

E-mail: [dpo@kefm.dk](mailto:dpo@kefm.dk)

Brev: Styrelsen for Dataforsyning og Effektivisering

Rentemestervej 8

2400 København NV

Att. Databeskyttelsesrådgiver Bibi Aminah Shah

**Formålene med og retsgrundlaget for behandlingen af dine personoplysninger**

Vi behandler dine personoplysninger til følgende formål:

* Behandling af din ansøgning om pristillæg og efterfølgende administration af et evt. tilsagn om pristillæg.
* Opbevaring til dokumentations- og kontrolformål.
* Udbetaling af pristillæg

Retsgrundlaget for vores behandling af dine personoplysninger følger af:

* Bekendtgørelse nr. 1908 af 9. december 2020 om pristillæg til elektricitet fremstillet på forsøgsvindmøller på land inden for de to nationale testcentre.
* Databeskyttelsesforordningens artikel 6, stk. 1, litra e, jf. databeskyttelseslovens § 6, stk. 1.

Kategorier af personoplysninger

Vi behandler følgende kategorier af personoplysninger om dig:

* Almindelige personoplysninger:
  + Personoplysninger som du indsender i forbindelse med din ansøgning og den efterfølgende sagsbehandling.

**Modtagere af personoplysninger**

Energistyrelsen videregiver eller overlader dine personoplysninger til følgende modtagere:

* Databehandlere som understøtter Energistyrelsens journaliserings- og sagsbehandlingssystemer

**Hvor dine personoplysninger stammer fra**

Ud over de personoplysninger, som du selv indsender i forbindelse med din ansøgning, indhenter Energistyrelsen til brug for sagsbehandlingen personoplysninger fra:

* CPR registeret:
  + Navn på personen med det CPR nummer, der er angivet i ansøgningen, hvis det ikke er CVR der er angivet.
  + Adresse på personen med det CPR nummer, der er angivet i ansøgningen, hvis det ikke er CVR der er angivet.

**Opbevaring af dine personoplysninger**

Vi kan på nuværende tidspunkt ikke sige, hvor længe vi vil opbevare dine personoplysninger. Dog kan vi oplyse dig om, at dine personoplysninger senest slettes, når der ikke længere er et sagligt behov for at opbevare de pågældende personoplysninger.

**Dine rettigheder**

Du har efter databeskyttelsesforordningen en række rettigheder i forhold til vores behandling af personoplysninger om dig.

Hvis du vil gøre brug af dine rettigheder skal du kontakte os.

### Ret til at se personoplysninger (indsigtsret):

Du har ret til at få indsigt i de persondata, som vi behandler om dig. Du kan anmode om indsigt i de persondata, som vi har registreret om dig, herunder de formål, som data er indsamlet til. Vi vil efterkomme din indsigtsanmodning så hurtigt som muligt og senest en måned efter, at vi har modtaget din henvendelse.

### Ret til berigtigelse (rettelse):

Du har ret til at få urigtige personoplysninger om dig selv rettet. Du har også ret til at få dine personoplysninger suppleret med yderligere oplysninger, hvis dette vil gøre dine personoplysninger mere fuldstændige og/eller ajourførte.

### Ret til sletning:

I særlige tilfælde har du ret til at få slettet personoplysninger om dig, inden tidspunktet for vores almindelige generelle sletning indtræffer.

### Ret til begrænsning af behandling:

Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle personoplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

### Ret til indsigelse:

Du har i visse tilfælde ret til at gøre indsigelse mod vores ellers lovlige behandling af dine personoplysninger.

### Ret til at transmittere personoplysninger (dataportabilitet):

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

**Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).